Osteotoms

Osteotoms ( - kauls, tomē - grieziens) ir ķirurģijā izmantojams instruments kaulu griešanai un preparēšanai. Attiecīgi kaulu griešanu dēvē par osteotomiju.

Šo instrumentu 1830. gadā ieviesa vācu ārsts Bernhards Heine no Vircburgas. Šādu instrumentu, kas līdzīgs ar roku griežamam miniatūram ķēdes zāģim, lietoja galvenokārt galvaskausa atvēršanai. Heines osteotomu mūsdienās ķirurģijā sen vairs nelieto.

Daudz vienkāršākus osteotomus mūsdienās izmanto stomatoloģijā zobu implantēšanā.

Ķirurģija